

**Zelenilo d.o.o. Karlovac**

**Primorska ulica 39**

**Javni natječaj za financiranje projekata udruga**

**za 2025. godinu**

Upute za prijavitelje

Datum objave natječaja: 14.04.2025. godine

Rok za dostavu prijava: 13.05.2025. godine

# Sadržaj

[1. Sadržaj 1](#_Toc161402321)

[2. Javni natječaj za financiranje projekata udruga 2](#_Toc161402322)

[3. PROGRAMSKO PODRUČJE 1 - Podrška i promicanje sporta 3](#_Toc161402323)

[**3.1.Opis problema čijem se rješavanju želi doprinijeti ovim Natječajem** 3](#_Toc161402324)

[3.2.Ciljevi, prioriteti i prihvatljive aktivnosti za dodjelu sredstava 3](#_Toc161402325)

[3.3. Planirani iznosi i ukupna vrijednost Natječaja 4](#_Toc161402326)

[4. PROGRAMSKO PODRUČJE 2 -- Rad sa starijim osobama 5](#_Toc161402327)

[4.1.Opis problema čijem se rješavanju želi doprinijeti ovim Natječajem 5](#_Toc161402328)

[4.2.Ciljevi, prioriteti i prihvatljive aktivnosti za dodjelu sredstava 5](#_Toc161402329)

[4.3.Planirani iznosi i ukupna vrijednost Natječaja 6](#_Toc161402330)

[5. PROGRAMSKO PODRUČJE 3 - Zaštita životinja](#_Toc474945701) 7

[5.1. Opis problema čijem se rješavanju želi doprinijeti ovim Natječajem](#_Toc474945702) 7

[5.2. Ciljevi, prioriteti i prihvatljive aktivnosti za dodjelu sredstava](#_Toc474945703) 7

[5.3. Planirani iznosi i ukupna vrijednost Natječaja](#_Toc474945704) 8

[6. PROPISANI UVJETI NATJEČAJA 7](#_Toc161402331)

[6.1. Prihvatljivi prijavitelji: tko može podnijeti prijavu? 7](#_Toc161402332)

[6.2. Prihvatljivi partneri na projektu 8](#_Toc161402333)

[6.3. Prihvatljivi troškovi koji će se financirati ovim Natječajem 8](#_Toc161402334)

[6.4. Kako se prijaviti? 9](#_Toc161402335)

[6.4.1. Sadržaj Opisnog obrasca 10](#_Toc161402336)

[6.4.2. Sadržaj obrazaca Proračuna 10](#_Toc161402337)

[6.4.3. Gdje poslati prijavu? 10](#_Toc161402338)

[6.4.4. Rok za slanje prijave 11](#_Toc161402339)

[6.4.5. Kome se obratiti ukoliko imate pitanja? 11](#_Toc161402340)

[6.5. Procjena prijava i donošenje odluke o dodjeli sredstava 11](#_Toc161402341)

# Javni natječaj za financiranje projekata udruga

Zelenilo d.o.o. Karlovac pruža potpore udrugama čije aktivnosti doprinose zadovoljavanju javnih potreba koje su programski usmjerene na rad u područjima naznačenim u Javnom natječaju za financiranje projekata udruga.

Uredba Vlade Republike Hrvatske o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilnik o financiranju programa i projekata od interesa za opće dobro koje provode organizacije civilnog društva Grada Karlovca na temelju kojih je raspisan ovaj Natječaj, osiguravaju kontinuiran i sustavan nadzor nad dodijeljenim sredstvima, doprinoseći time učinku financiranih projekata na dobrobit lokalne zajednice.

Stvaranje okruženja poticajnog za razvoj civilnog društva jedna je od pretpostavki i mjerila demokracije i stabilnosti političkoga sustava svake zemlje. Koncept zajedništva i suradnje državne vlasti s civilnim društvom u stvaranju, provedbi i nadzoru politika koje su od neposrednog interesa za opće dobro među temeljnim je obilježjima suvremene države koja služi svojim građanima. Sve aktivnosti vezane za financiranje aktivnosti udruga i suradnju te partnerske odnose, dodjelu nekretnina na korištenje kao i sve ostalo, Grad Karlovac usklađuje s Nacionalnom strategijom stvaranja poticajnog okruženja za razvoj civilnoga društva.

Javnim natječajem doprinosi se provedbi strateških dokumenata važnih za grad Karlovac, Planu razvoja grada Karlovca 2021-2030. (Glasnik Grada Karlovca 18/21).

Važnost osnaživanja uloge OCD-a u ovom području prepoznata je i u „Nacionalnoj strategiji stvaranja poticajnog okruženja za razvoj civilnoga društva od 2012. do 2016. godine“[[1]](#footnote-1)[1] u kojoj je naglašena potrebu jačanja kapaciteta manjih OCD-a za upravljanje projektima: kako onih financijske prirode, tako i što se tiče ljudskih resursa potrebnih za pružanje profesionaliziranih socijalnih usluga, unapređenje infrastrukturu za održiv razvoj OCD-a na lokalnim razinama.

Zelenilo d.o.o. Karlovac je raspisalo Natječaj za sljedeća **programska područja:**

**1. Podrška i promicanje sporta**

**2. Rad sa starijim osobama**

**3. Zaštita životinja**

# PROGRAMSKO PODRUČJE 1 - Podrška i promicanje sporta

**3.1.Opis problema čijem se rješavanju želi doprinijeti ovim Natječajem**

Zelenilo d.o.o. Karlovac raspisivanjem Natječaja za dodjeljivanje financijskih potpora udrugama civilnog društva u ovom programskom području pruža dodatan poticaj razvoju rekreativnog sporta i sportskih aktivnosti na lokalnoj razini.

Prijavljeni projekti udruga trebaju ponuditi moguće načine rješavanja postojećih problema i potreba zajednice, te biti u jasnoj vezi sa svrhom i ciljevima djelovanja udruge, vodeći računa o razvijanju potreba i interesa građana u smislu redovitog vježbanja, razvoja zdravih životnih navika te kvalitetnog provođenja slobodnog vremena.

## 3.2.Ciljevi, prioriteti i prihvatljive aktivnosti za dodjelu sredstava

**Opći cilj**: kroz navedeno prioritetno područje doprinijeti podizanju razine zdravlja te kvalitete života građana Grada Karlovca

**Specifični ciljevi**:

* Jačanje kapaciteta udruga čija je programska djelatnost usmjerena na sportske aktivnosti.
* Poticanje razvoja rekreativnog sporta.
* Provođenje organiziranih aktivnosti u slobodnom vremenu radi podizanja svijesti o osobnom zdravlju i važnosti bavljenja sportom.
* Jačanje kapaciteta udruga za organizaciju sportskih natjecanja.

**Prioriteti za dodjelu sredstava:**

* Zaštita i promicanje rekreativnog sporta
* Unaprjeđenje kvalitete života
* Organiziranje sportskih natjecanja
* Sudjelovanje na sportskim natjecanjima

**Prihvatljive projektne aktivnosti su:**

* Promocija sporta i zdravog načina života
* Organiziranje i provođenje rekreativnog bavljenja sportom
* Organiziranje i provođenje sportskih natjecanja i sportskih priredbi
* Tjelesne aktivnosti i igre koje se organizirano izvode radi unaprjeđenja zdravlja i rekreacije
* Sudjelovanje na sportskim natjecanjima

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute gore, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Projektne aktivnosti moraju se provoditi na području grada Karlovca, uz iznimku da se jedna od aktivnosti može provoditi na području RH ukoliko je od posebnog interesa za Grad Karlovac.

## 3.3. Planirani iznosi i ukupna vrijednost Natječaja

* Za financiranje ovog područja Natječaja planiran je iznos od 23.000,00 eura.
* Najmanji iznos traženih sredstava za financiranje projekta je 500,00 eura, a najveći 4.000,00 eura.
* U ovom području Natječaja planira se sklopiti najmanje 6, a najviše 30 ugovora o provedbi projekta.
* Projekti se prijavljuju s rokom provedbe do 31.12.2025. godine.
* Sredstva je moguće dodijeliti isključivo udrugama koje najmanje 1 godinu djeluju na području grada Karlovca i koje imaju sjedište u Karlovcu.
* U slučaju nekvalitetnih i nezadovoljavajućih prijedloga projekata, Zelenilo d.o.o. Karlovac zadržava pravo ne dodijeliti sva raspoloživa sredstva, odnosno može ih preraspodijeliti unutar programskog područja 2 i 3.

# 4. PROGRAMSKO PODRUČJE 2 -- Rad sa starijim osobama

## 4.1.Opis problema čijem se rješavanju želi doprinijeti ovim Natječajem

Zelenilo d.o.o. Karlovac raspisivanjem Natječaja za dodjeljivanje financijskih potpora poziva udruge koje su programski usmjerene radu na povećanju kvalitete života starijih osoba na području grada Karlovca da se prijave za financijsku podršku projektima koji doprinose povećanju kvalitete života osoba starije životne dobi.

Prijavljeni projekti udruga trebaju ponuditi moguće načine rješavanja postojećih problema i potreba zajednice, te biti u jasnoj vezi sa svrhom i ciljevima djelovanja udruge, vodeći računa o razvijanju potreba i interesa građana starije životne dobi sprečavanjem njihove socijalne izoliranosti, razvijanjem volonterstva u skrbi za starije na lokalnoj razini, razvijanjem izvaninstitucionalne skrbi o starijim osobama.

## 4.2.Ciljevi, prioriteti i prihvatljive aktivnosti za dodjelu sredstava

**Opći cilj**: Povećanje kvalitete života starijih osoba na području grada Karlovca

**Specifični cilj:**

• Razvijanje izvaninstitucionalne skrbi o starijim osobama

• Pokretanje kapaciteta lokalnih zajednica u skrbi za starije građane

• Uključivanje starijih osoba u život zajednice, sprječavanje njihove socijalne izoliranosti

• Razvijanje volonterstva u skrbi za starije na lokalnoj razini

**Prioriteti za dodjelu sredstava:**

* Razvijanje edukacijskih programa za starije osobe
* Razvijanje programa terenskog rada i obilazaka starijih osoba, osobito onih teže pokretnih ili pak onih koji žive u slabo naseljenim mjestima
* Uključivanje osoba mlađe i srednje životne dobi u volonterski rad sa starijima

**Prihvatljive projektne aktivnosti su:**

* Uključivanje osoba starije životne dobi u volonterski rad sa starijima
* Razvijanje (re)kreativnih programa za starije osobe
* Razvijanje edukacijskih programa za starije osobe
* Pružanje psihosocijalne podrške i pomoći starijim osobama kroz individualni i/ili

grupni rad

* Razvijanje programa terenskog rada i obilazaka starijih osoba, osobito onih teže

pokretnih ili pak onih koji žive u slabo naseljenim mjestima

* Uključivanje osoba mlađe i srednje životne dobi u volonterski rad sa starijima

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute gore, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Projektne aktivnosti se moraju provoditi na području grada Karlovca

## 4.3.Planirani iznosi i ukupna vrijednost Natječaja

* Za financiranje ovog područja Natječaja planiran je iznos od 1.000,00 eura.
* Najmanji iznos traženih sredstava za financiranje projekta je 300.00 eura, a najveći 500,00 eura. U ovom području planira se sklopiti najmanje 2, a najviše 3 ugovora o provedbi projekata.
* Projekti se prijavljuju s rokom provedbe do 31.12.2025. godine.
* Sredstva iz Natječaja je moguće dodijeliti isključivo udrugama koje najmanje 1 godinu djeluju na području grada Karlovca i koje imaju sjedište u Karlovcu.
* U slučaju nekvalitetnih i nezadovoljavajućih prijedloga projekata, Zelenilo d.o.o. zadržava pravo ne dodijeliti sva raspoloživa sredstva, odnosno može ih preraspodijeliti unutar programskog područja 1 i 3.

# PROGRAMSKO PODRUČJE 3 - ZAŠTITA ŽIVOTINJA

**5.1.Opis problema čijem se rješavanju želi doprinijeti ovim Natječajem**

Tvrtka Zelenilo d.o.o. raspisivanjem Natječaja za dodjeljivanje financijskih potpora udrugama civilnog društva u ovom programskom području pruža dodatan poticaj zaštiti životinja na lokalnoj razini.

Prijavljeni projekti udruga trebaju ponuditi moguće načine rješavanja postojećih problema i potreba zajednice te biti u jasnoj vezi sa svrhom i ciljevima djelovanja udruge, vodeći računa o razvijanju potreba i interesa građana u smislu zaštite životinja.

**5.2.Ciljevi, prioriteti i prihvatljive aktivnosti za dodjelu sredstava**

**Opći cilj**: kroz navedeno prioritetno područje doprinijeti podizanju razine zdravlja i zaštite životinja na području Grada Karlovca

**Specifični ciljevi**:

* Udomljavanje i kontrola populacije
* Organizacija manifestacija
* Promocija rada sa životinjama

**Prioriteti za dodjelu sredstava:**

* Skrb i zaštita zdravlja napuštenih i izgubljenih životinja s područja Grada Karlovca
* Skrb i zaštita zdravlja životinja na području Grada Karlovca
* Promocija rada sa životinjama u cilju unapređivanja kvalitete života osoba s invaliditetom i djece s posebnim potrebama

**Prihvatljive projektne aktivnosti su:**

* Organizacija edukacija, okruglih stolova i radionica
* Smještaj u skloništu s kojim Grad Karlovac ima sklopljen ugovor

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute gore, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Projektne aktivnosti moraju se provoditi na području grada Karlovca, uz iznimku da se jedna od aktivnosti može provoditi na području RH ukoliko je od posebnog interesa za Grad Karlovac.

**5.3.Planirani iznosi i ukupna vrijednost Natječaja**

* Za financiranje ovog područja Natječaja planiran je iznos od 1.000,00 eura.
* Najmanji iznos traženih sredstava za financiranje projekta je 300,00 eura, a najveći 500,00 eura.
* U ovom području Natječaja planira se sklopiti najmanje 2, a najviše 3 ugovora o provedbi projekta.
* Projekti se prijavljuju s rokom provedbe do 31.12.2025. godine.
* Sredstva je moguće dodijeliti isključivo udrugama koje najmanje 1 godinu djeluju na području grada Karlovca i koje imaju sjedište u Karlovcu.
* U slučaju nekvalitetnih i nezadovoljavajućih prijedloga projekata, Zelenilo d.o.o. Karlovac zadržava pravo ne dodijeliti sva raspoloživa sredstva, odnosno može ih preraspodijeliti unutar programskih područja 1, 2

# PROPISANI UVJETI NATJEČAJA

## Prihvatljivi prijavitelji: tko može podnijeti prijavu?

Prijavitelj mora biti **pravna osoba** registrirana kao udruga, sukladno Zakonu o udrugama.

Udruga mora zadovoljiti sljedeće uvjete:

1. biti upisana u Registar neprofitnih organizacija,
2. ima Statut usklađen sa Zakonom o udrugama,
3. svojim statutom biti opredijeljena za obavljanje djelatnosti i aktivnosti koje su predmet financiranja i kojima promiče uvjerenja i ciljeve koji nisu u suprotnosti s Ustavom i zakonom,
4. imati plaćene sve poreze i druga obvezna davanja u skladu s nacionalnim zakonodavstvom dospjele za plaćanje do uključujući zadnjeg dana u mjesecu prije prijave projektnog prijedloga na Natječaj,
5. imati plaćena sva davanja prema Gradu Karlovcu i ustanovama odnosno tvrtkama u vlasništvu Grada Karlovca,
6. nije u stečajnom postupku, postupku gašenja, postupku prisilne naplate ili u postupku likvidacije,
7. nije prekršila odredbe o namjenskom korištenju sredstava iz javnih izvora,
8. imati sjedište u gradu Karlovcu i u Karlovcu djelovati najmanje 1 godinu do dana objave Natječaja,
9. svi ostali propisani uvjeti iz Pravilnika Grada Karlovca o financiranju programa, projekata i manifestacija koje provode organizacije civilnog društva (Glasnik Grada Karlovca 19/21).

Pravo prijave na Natječaj nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,
2. udruge koje nisu upisane u Registar neprofitnih organizacija,
3. strukovne udruge čiji rad/djelatnost nije vezana uz aktivnosti koje su predmet financiranja
4. udruge koje nisu ispunile ugovorne obveze vezane na prethodnu dodjelu sredstava iz javnih izvora (nemaju pravo prijave sljedeće dvije godine, računajući od godine u kojoj su provodile projekt),
5. udruge koje su u stečaju,
6. udruge koje nisu ispunile obveze vezane uz plaćanje doprinosa ili poreza,
7. udruge čiji je jedan od osnivača politička stranka,
8. udruge koje nisu uskladile Statute sa Zakonom o udrugama.

**Prijavitelj može podnijeti najviše 1 (jednu) prijavu na Natječaj.**

Ako prijavitelj podnese više projektnih prijava, sve prijave će automatski biti odbačene.

Prijavitelj može istovremeno biti partner u više od jedne prijave.

## Prihvatljivi partneri na projektu

Prijavitelj može djelovati samostalno ili u partnerstvu s najmanje jednom udrugom/ustanovom.

Partneri mogu sudjelovati u više od jedne prijave.

Partneri moraju zadovoljiti sve uvjete prihvatljivosti koji vrijede za prijavitelja navedeni pod točkom 4.1. Natječaja

Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu.

Izjavu popunjava i potpisuje svaki od partnera pojedinačno i mora biti priložena u izvorniku.

## Prihvatljivi troškovi koji će se financirati ovim Natječajem

Sredstvima ovog Natječaja mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

**Pod prihvatljivim izravnim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog projekta kao što su:

* putni troškovi (službena putovanja, seminari, kongresi)
* materijal za aktivnosti,
* troškovi nabavke opreme nužne za provedbu projekta koja mora biti specificirana po vrsti i iznosu,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
* ostali troškovi koji su izravno vezani za provedbu aktivnosti projekta.

Pod prihvatljivim neizravnim troškovima podrazumijevaju se troškovi koji nisu izravno povezani s provedbom projekta, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi.

**Pod neprihvatljivim troškovima** podrazumijevaju se**:**

* dugovi i stavke za pokrivanje gubitaka ili dugova,
* dospjele kamate,
* stavke koje se već financiraju iz drugih izvora,
* kupnja zemljišta ili građevina, osim kada je nužno za izravnu provedbu projekta, kada se vlasništvo mora prenijeti na udrugu i/ili partnere najkasnije po završetku projekta,
* gubitci na tečajnim razlikama,
* zajmovi trećim stranama,
* troškovi alkoholnih pića,
* troškovi smještaja,
* ulaganja u kapital ili kreditna ulaganja, jamstveni fondovi,
* kazne, financijske kazne i troškovi sudskih sporova,
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora,
* troškovi koji nisu predviđeni Ugovorom,
* donacije u dobrotvorne svrhe,
* zajmovi drugim organizacijama ili pojedincima,
* drugi troškovi koji nisu u neposrednoj povezanosti sa sadržajem i ciljevima projekta.

## Kako se prijaviti?

Prijava se smatra potpunom ukoliko sadrži sve prijavne obrasce i obvezne priloge koji su navedeni u Natječaju:

1. obrazac opisa projekta,
2. obrazac proračuna projekta,
3. obrazac izjave o partnerstvu (ako je primjenjivo),
4. obrazac životopisa voditelja projekta u slobodnoj formi ili na predloženom obrascu,
5. obrazac izjava izvoditelja aktivnosti navedenih u opisu projektnih aktivnosti,
6. obrazac izjave o nepostojanju dvostrukog financiranja,
7. obrazac izjave o projektima udruge financiranim iz javnih izvora,
8. dokaz o registraciji za prijavitelja i partnera (izvadak iz Registra udruga Republike Hrvatske, odnosno izvadak iz drugog odgovarajućeg registra u koji se upisuju druge pravne osobe kada su prihvatljivi prijavitelji ili njegova preslika), ne stariji od tri mjeseca do dana raspisivanja Natječaja iz kojeg je vidljivo da prijavitelj djeluje onoliko vremena od dana registracije do dana raspisivanja koliko je to propisano uvjetima natječaja.

**Važna napomena: Izvadak iz registra udruga može zamijeniti i ispis elektronske stranice sa svim podacima udruge u registru udruga,**

1. dokaz o transparentnom financijskom poslovanju:

* za obveznike dvojnog knjigovodstva- BIL-NPF i PR-RAS-NPF za 2024. godinu
* za obveznike jednostavnog knjigovodstva-G-PR-IZ-NPF za 2024. godinu

**Ako su do dana predaje projektnog prijedloga traženi podaci objavljeni u Registru neprofitnih organizacija, traženo nije potrebno dostaviti.**

1. dokaz o području djelovanja - preslika ovjerenog statuta udruge prijavitelja i partnera ukoliko isti nisu javno objavljeni u Registru udruga.
2. popis dokumenata i priloga s listom za provjeru koju je potrebno priložiti uz prijavu.

**Udruga je dužna dostaviti prije potpisivanja Ugovora:**

1. dokaz o plaćenim doprinosima, porezima i drugim davanjima prema državnom proračunu odnosno potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, u slučaju da postoji javni dug, on mora biti podmiren prije samog potpisivanja Ugovora.
2. uvjerenje nadležnog suda, ne starije od tri mjeseca, da se ne vodi kazneni postupak protiv osobe ovlaštene za zastupanje i voditelja projekta.

**Zelenilo d.o.o. Karlovac će nakon potpisivanja Ugovora ishoditi:**

1. potvrdu o nepostojanju duga prema Gradu, institucijama i tvrtkama u gradskom vlasništvu.
2. uvjerenje nadležnog ministarstva da osoba ovlaštena za zastupanje i voditelj projekta nisu pravomoćno osuđivani za neko od kaznenih djela iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/2015., NN 37/2021.)
3. uvjerenje nadležnog ministarstva iz kaznene evidencije za osobe koje u provedbi aktivnosti izravno rade s djecom, temeljem Izjave o suglasnosti za uvid u kaznenu evidenciju.

### Sadržaj Opisnog obrasca

Opisni obrazac projekta dio je obvezne dokumentacije. Sadrži podatke o prijavitelju, partnerima te sadržaju projekta koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

### Sadržaj obrazaca Proračuna

Obrazac proračuna dio je obvezne dokumentacije i sadrži podatke o svim izravnim i neizravnim troškovima projekta, kao i o bespovratnim sredstvima koja se traže od davatelja.

Prijava u kojoj nedostaje obrazac proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

### Gdje poslati prijavu?

Obvezne obrasce i propisanu dokumentaciju potrebno je poslati u papirnatom (jedan izvornik) i elektroničkom obliku (na CD-u). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije. Prijava u elektroničkom obliku (na CD-u) sadržajno mora biti identična onoj u papirnatom obliku.

Izvornik prijave se šalje preporučeno poštom ili osobno (predaja u urudžbenom uredu).

Na vanjskom dijelu omotnice potrebno je istaknuti naziv Natječaja, broj programskog područja zajedno s punim nazivom i adresom prijavitelja te napomenom “Ne otvarati ”.

Prijave se šalju na sljedeću adresu:

**Zelenilo d.o.o. Karlovac**

**Primorska ulica 39, 47000 Karlovac**

**Javni natječaj za financiranje projekata udruga za 2025. godinu**

**Programsko područje br. \_\_\_\_\_\_**

**„Ne otvarati“**

“Ne otvarati prije sastanka Povjerenstva za provjeruformalnih uvjeta”

### Rok za slanje prijave

Rok za prijavu na Natječaj je 13.05.2025. godine. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na Natječaj. U slučaju da se prijava dostavlja osobno u urudžbeni ured (pisarnicu), dostaviti je treba najkasnije do 14,00 sati zadnjeg radnog dana unutar roka za prijavu.

Radno vrijeme urudžbenog ureda (pisarnice) Zelenila d.o.o. Karlovca je od ponedjeljka do petka od 7,00 do 15,00 sati.

Sve prijave poslane izvan roka neće biti uzete u razmatranje.

### Kome se obratiti ukoliko imate pitanja?

Sva pitanja vezana uz Natječaj mogu se postaviti isključivo elektroničkim putem, slanjem upita na sljedeću e-mail adresu: [zelenilo@zelenilo.hr](mailto:zelenilo@zelenilo.hr) i to najkasnije 15 dana prije isteka natječaja uz obavezan naslov: **Javni natječaj za financiranje projekata udruga za 2025. godinu.**

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a odgovori na najčešće postavljena pitanja objavit će se na sljedećoj web stranici: [www.zelenilo.hr](http://www.zelenilo.hr) i to najkasnije 7 (sedam) dana prije isteka natječaja.

**U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.**

## Procjena prijava i donošenje odluke o dodjeli sredstava

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA FORMALNE UVJETE NATJEČAJA**

Po isteku roka za podnošenje prijava na natječaj, članovi Povjerenstva za pripremu i provedbu natječaja pristupit će postupku ocjene ispunjavanja propisanih (formalnih, administrativnih) uvjeta natječaja.

**Formalni uvjeti Natječaja:**

1. prijava predana u zatvorenoj omotnici s naznačenim nazivom Javnog natječaja i područjem financiranja,
2. prijava dostavljena u zadanome roku,
3. zatraženi iznos sredstava unutar financijskih pragova postavljenih u Javnom natječaju,
4. obavezni obrasci natječajne dokumentacije su priloženi, ovjereni pečatom i potpisom ovlaštene osobe, dostavljeni u papirnatom obliku i na elektronskom mediju.

Nakon provjere ispunjavanja formalnih uvjeta natječaja Povjerenstvo za pripremu i provedbu natječaja utvrđuje koje se prijave upućuju u daljnju proceduru, odnosno stručno ocjenjivanje, a koje se odbijaju jer ne ispunjavaju propisane uvjete natječaja.

Sve udruge čije prijave budu odbijene, bit će obaviještene o neispunjenju uvjeta natječaja, u roku od osam radnih dana od dana donošenja odluke.

Udruge mogu izjaviti prigovor pisanim putem u roku od osam dana od dana primitka obavijesti direktoru Društva. Konačnu odluku o prigovoru donosi direktor Društva u roku od osam radnih dana od primitka prigovora.

Prigovor se podnosi u zatvorenoj omotnici, preporučeno poštom ili osobno u pisarnicu Zelenila d.o.o. Karlovca na adresu:

Zelenilo d.o.o. ,

Primorska ulica 39,

47 000 Karlovac,

„ Ne otvarati! – Prigovor na formalne uvjete na Javni natječaj za financiranje projekata udruga za 2025. godinu“

Programsko područje br.\_\_\_\_\_\_\_\_.

Zakašnjeli prigovori neće se razmatrati.

U slučaju prihvaćanja prigovora od strane direktora, prijava će biti upućena u daljnju proceduru, a u slučaju neprihvaćanja prigovora prijava će biti odbijena o čemu će biti obaviještena udruga koja je prigovor podnijela.

**Odluka kojom je odlučeno o prigovoru je konačna.**

**(B) PROCJENA PRIJAVA**

Zelenilo d.o.o. Karlovac ustrojava Povjerenstvo za ocjenjivanje. Svaka pristigla i zaprimljena prijava ocjenjuje se temeljem obrasca za procjenu koji je sastavni dio natječajne dokumentacije.

**Kriteriji za ocjenjivanje kvalitete prijedloga projekta su sljedeći:**

1. INSTITUCIONALNA SPOSOBNOST UDRUGE                                       maksimalni broj bodova 20

1.1. Ima li prijavitelj dovoljno iskustva za upravljanje projektom (0-5 bodova)

1.2. Ima li prijavitelj organizacijske i ljudske resurse za upravljanje projektom (0-5 bodova)

1.3. Ima li prijavitelj partnera na projektu i ukoliko ima vrednujte stručno iskustvo i kapacitete partnera za provođenje planiranih aktivnosti projekta (0-5 bodova)

1.4. Planira li prijavitelj u provedbu aktivnosti uključiti volontere (0-5 bodova)

1. KVALITETA PREDLOŽENOG PROJEKTA                                  maksimalni broj bodova 40

2.1. Jesu li ciljevi projekta jasno definirani i realno dostižni (0-5 bodova)

2.2. Jesu li planirane aktivnosti odgovarajuće, izvedive i povezane s ciljevima (0-5 bodova)

2.3. U kojoj su mjeri aktivnosti projekta u skladu sa strateškim dokumentima Grada Karlovca ili nacionalnim strateškim dokumentima (0-5 bodova)

2.4. Jesu li rezultati jasno određeni i u kojoj će mjeri aktivnosti dovesti do ostvarivanja rezultata (0-5 bodova)

2.5. Ima li projekt jasno definirane korisnike ( broj, dob, spol i slično) (0-5 bodova)

2.6. U kojoj mjeri projekt rješava potrebe i probleme korisnika odnosno u kojoj će mjeri utjecati na ciljnu skupinu i krajnje korisnike u dugoročnom razdoblju (0-5 bodova)

2.7. U kojoj mjeri su rezultati projekta održivi (0-5 bodova)

2.8. Uspostavlja li projekt model koji će druge organizacije moći primijeniti/ponoviti na području grada Karlovca (0-5 bodova)

1. TROŠKOVI I ODRŽIVOST PROJEKTA                                        maksimalni broj bodova 10

3.1. U kojoj su mjeri troškovi projekta realni u odnosu na određene rezultate i previđeno vrijeme trajanja (0-5 bodova)

3.2. U kojoj su mjeri troškovi projekta usklađeni s planiranim aktivnostima projekta (0-5 bodova)

Osim bodovanja po gore navedenim kriterijima povjerenstvo daje i opisnu ocjenu projekta. Svakom kriteriju dodjeljuje se bod između 0 i 5 sukladno sljedećim kategorijama ocjenjivanja:

0=ne ocjenjuje se/ne postoji, 1=nedovoljno, 2= dovoljno, 3=dobro ,4=vrlo dobro ,5= odlično

Projekti koji prilikom postupka ocjenjivanja ne ostvare minimalno 50 bodova od ukupno mogućih 70 , neće moći biti financirani kroz ovaj Natječaj.

**Privremena lista odabranih projekata za dodjelu sredstava**

Temeljem provedene procjene kvalitete prijava koje su zadovoljile propisane uvjete Natječaja, Povjerenstvo će sastaviti privremenu listu odabranih projekata, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos Natječaja. Uz privremenu listu, temeljem bodova koje su ostvarile tijekom procjene, Povjerenstvo će sastaviti i rezervnu listu odabranih projekata za dodjelu sredstava.

Rezervna lista sastoji se od projekata koje su u postupku ocjenjivanja ostvarile minimalni broj bodova propisanih Natječajem (55), ali zbog ograničenih financijskih sredstava nisu privremeno odabrani. Ukoliko se neki od odabranih projekata s privremene rang liste iz nekog razloga ne ugovori, zamjenjuje se prvom sljedećom projektnom prijavom s rezervne liste koja se uklapa u raspoloživi financijski okvir.

**(C) DONOŠENJE ODLUKE O DODJELI SREDSTAVA I OBAVIJEST O DONESENOJ ODLUCI**

Odluku o odobravanju financijskih sredstava udrugama donosi Direktor, najkasnije 90 dana od dana završetka Natječaja.

Nakon donošenja odluke o projektima kojima su odobrena financijska sredstva, Zelenilo d.o.o. će objaviti rezultate Natječaja na službenoj web stranici Zelenila d.o.o. s podacima o udrugama, projektima kojima su odobrena sredstva i iznosima odobrenih sredstava financiranja, čime se sve udruge smatraju obaviještenima o rezultatima Natječaja.

Članovi povjerenstva Zelenila d.o.o. će u roku od osam radnih dana od dana donošenja odluke o dodjeli financijskih sredstava pisanim putem obavijestiti udruge čiji projekti nisu prihvaćeni za financiranje o razlozima nefinanciranja njihova projekta uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog projekta.

Udrugama kojima nisu odobrena financijska sredstva može se, na njihov zahtjev u elektronskom ili pisanom obliku, omogućiti uvid u zbirnu ocjenu samo njihovog projekta uz pravo i obvezu tijela davatelja financijskih sredstava da zaštiti tajnost podataka o osobama koje su ocjenjivale projekt.

Zahtjev za naknadnim uvidom u ocjenu kvalitete prijavljenog projekta dostavlja se davatelju financijskih sredstava elektroničkim ili pisanim putem od strane udruge prijavitelja projekta u roku od 8 dana od dana dostave pisane obavijesti o rezultatima natječaja.

**(D) PRAVO PRIGOVORA**

1. Prigovor se može podnijeti isključivo zbog povrede natječajnog postupka za odobravanja financijskih sredstava sukladno odredbama Pravilnika Grada Karlovca o financiranju programa, projekata i manifestacija koje provode organizacije civilnog društva (Glasnik Grada Karlovca 19/21).

Prigovor se ne može podnijeti na odluku o neodobravanju sredstava ili visini dodijeljenih sredstava ili o odobravanju sredstava drugoj udruzi.

Prigovori se podnose direktoru Društva u pisanom obliku, u roku od 8 radnih dana od dana dostave pisane obavijesti o rezultatima Natječaja.

Rok za donošenje odluke po prigovoru je osam dana od dana primitka prigovora.

Prigovor se podnosi u zatvorenoj omotnici, preporučeno poštom ili osobno u pisarnicu Zelenila d.o.o. Karlovac na adresu:

Zelenilo d.o.o. ,

Primorska ulica 39,

47 000 Karlovac,

„ Ne otvarati! – Prigovor na Javni natječaj za financiranje projekata udruga za 2025. godinu “

Programsko područje br.\_\_\_\_\_\_\_\_.

Zakašnjeli prigovori neće se razmatrati.

Odluka Direktora po prigovoru je konačna.

Postupak dodjele financijskih sredstava udrugama je akt poslovanja i ne vodi se kao upravni postupak, te se na postupak prigovora ne primjenjuju odredbe o žalbi kao pravnom lijeku u upravnom postupku. Prigovor ne odgađa izvršenje odluke i daljnju provedbu natječajnog postupka.

**(E) SKLAPANJE UGOVORA**

Sa svim udrugama kojima su odobrena financijska sredstva Zelenilo d.o.o. sklopit će ugovor o financiranju projekta najkasnije 30 dana od dana donošenja odluke o financiranju.

Kako bi se izbjegli dodatni nepotrebni troškovi prilikom prijave na Natječaj, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na privremenu listu odabranih projekata za dodjelu sredstava.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Dodatna dokumentacija bit će tražena prema procjeni Povjerenstva.

Ukoliko prijavitelj ne dostavi traženu dodatnu dokumentaciju u roku od 10 dana, njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete Natječaja, njegova prijava neće se razmatrati za postupak ugovaranja.

Davatelj financijskih sredstava može po potrebi ove Upute za prijavitelje ispravljati, mijenjati i dopunjavati najkasnije osam dana prije isteka roka za podnošenje prijava (do 07.05.2025.), a sve promjene biti će objavljene na web stranici Zelenilo d.o.o. [www.zelenilo.hr](http://www.zelenilo.hr)

Izmjene pojedinih uvjeta neće biti na štetu prijavitelja koji su već podnijeli urednu prijavu do dana objave ispravka, izmjene ili dopune te će se tim prijaviteljima dati mogućnost da svoju prijavu po potrebi i u primjerenom roku dopune i/ili izmijene.

1. [1] Jedno od 4 područja definiranih u Nacionalnoj strategiji je i područje osnaživanja uloge OCD-a za društveno-ekonomski razvoj koji uključuje mjere koje se odnose na pružanje socijalnih usluga, socijalnih inovacija, socijalnog poduzetništva i volonterstva. Nacionalna strategija dostupna je putem mrežnih stranica: <https://vlada.gov.hr/UserDocsImages/Sjednice/Arhiva/39.%20-8.a.pdf> [↑](#footnote-ref-1)