

**Karlovac, 14. travnja 2025.**

**Javni natječaj za financiranje projekata udruga**

**za 2025. godinu**

(1) Zelenilo d.o.o. Karlovac, Primorska ulica 39 poziva udruge koje su programski usmjerene na rad u područjima ovog Natječaja.

**(**2) Udruge sukladno ovom Natječaju mogu prijaviti projekt na jedno od programskih područja:

* **Programsko područje 1 - Podrška i promicanje sporta**
* **Programsko područje 2 – Rad sa starijim osobama**
* **Programsko područje 3 – Zaštita životinja**

(3) Udruge mogu prijaviti projekt za sljedeće aktivnosti:

* **3.1. Za Programsko područje 1 – Podrška i promicanje sporta:**

- organiziranje i provođenje rekreativnog bavljenja sportom

- organiziranje i provođenje sportskih natjecanja i sportskih priredbi

- tjelesne aktivnosti i igre koje se organizirano izvode radi unaprjeđenja zdravlja i rekreacije

- sudjelovanje na sportskim natjecanjima

- promocija sporta i zdravog načina života

**3.2. Za Programsko područje 2 – Rad sa starijim osobama:**

- Uključivanje osoba starije životne dobi u volonterski rad sa starijima

- Razvijanje (re)kreativnih programa za starije osobe

- Razvijanje edukacijskih programa za starije osobe

- Pružanje psihosocijalne podrške i pomoći starijim osobama kroz individualni i/ili

grupni rad

- Razvijanje programa terenskog rada i obilazaka starijih osoba, osobito onih teže

pokretnih ili pak onih koji žive u slabo naseljenim mjestima

- Uključivanje osoba mlađe i srednje životne dobi u volonterski rad sa starijima

**3.3. Za Programsko područje 3 – Zaštita životinja:**

-Organizacija manifestacija, edukacija, okruglih stolova, radionica, akcija i dr.

-Udomljavanje, kontrola populacije, skrb i zaštita zdravlja napuštenih i izgubljenih životinja s područja Grada Karlovca, smještenih u skloništu s kojim Grad Karlovac ima sklopljen ugovor,

-Udomljavanje, kontrola populacije, skrb i zaštita zdravlja životinja na području Grada Karlovca

-Promocija rada sa životinjama u cilju unapređivanja kvalitete života osoba s invaliditetom i djece s posebnim potrebama.

(4) Ukupno planirana vrijednost Natječaja za 2025. godinu je **25.000,00 eura.**

4.1. Za financiranje **Programskog područja 1** ovog Natječaja planiran je iznos od **23.000,00 eura.**

Najmanji iznos traženih sredstava za financiranje projekta je 500,00 eura, a najveći 4.000,00 eura. U ovom području planira se sklopiti najmanje 6, a najviše 25 ugovora o provedbi projekata.

4.2. Za financiranje **Programskog područja 2** ovog Natječaja planiran je iznos od **1.000,00 eura.**

Najmanji iznos traženih sredstava za financiranje projekta je 300,00 eura, a najveći 500,00 eura. U ovom području planira se sklopiti najmanje 2, a najviše 3 ugovora o provedbi projekata.

4.3. Za financiranje **Programskog područja 3** ovog Natječaja planiran je iznos od **1.000,00 eura.**

Najmanji iznos traženih sredstava za financiranje projekta je 300,00 eura, a najveći 500,00 eura. U ovom području planira se sklopiti najmanje 2, a najviše 3 ugovora o provedbi projekata.

**(5) Natječaj je otvoren od 14.04.2025. do 13.05.2025. godine**

(6) Svaka udruga može prijaviti i ugovoriti najviše jedan projekt u okviru ovog Natječaja, na razdoblje provedbe do 31.12.2025. godine.

Ista udruga može biti partner na više projekata unutar prioritetnih područja Natječaja**.**

Prijavu projekta na Natječaj može podnijeti udruga koja je upisana u Registar udruga i djeluje najmanje jednu godinu na području grada Karlovca i sa sjedištem u Karlovcu zaključno s danom objave Natječaja, koja je programski usmjerena na rad u programskim područjima, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora.

Zelenilo d.o.o. će ishoditi dokaze od Ministarstva pravosuđa da se protiv odgovorne osobe u udruzi i voditelja projekta ne vodi kazneni postupak, odnosno da osobe ovlaštene za zastupanje nisu osuđivane za neko od kaznenih djela iz članka 48 Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/2015.,NN 37/2021.) uvjerenje nadležnog ministarstva iz kaznene evidencije za osobe koje u provedbi aktivnosti izravno rade s djecom, temeljem Izjave o suglasnosti za uvid u kaznenu evidenciju.

Zelenilo d.o.o. će ishoditi potvrdu iz koje se vidi ima li udruga plaćena sva davanja prema Gradu Karlovcu i ustanovama odnosno tvrtkama u vlasništvu Grada Karlovca.

(7) Kako se može ostvariti prednost u financiranju projekta i tko nema pravo prijave na Natječaj detaljno je opisano u Uputama za prijavitelje za financiranje projekata udruga za 2025. godinu.

(8) Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Zelenila d.o.o. [www.zelenilo.hr](http://www.zelenilo.hr) .

Natječajnu dokumentaciju treba poslati preporučeno poštom ili osobno (predaja u urudžbenom uredu) na sljedeću adresu:

**Zelenilo d.o.o. Karlovac**

**Primorska ulica 39, 47000 Karlovac**

**Javni natječaj za financiranje projekata**

**udruga 2025. godine**

**Programsko područje br. \_\_\_\_\_\_\_\_**

**“Ne otvarati ”**

Rok za podnošenje prijava na Natječaj je 13. svibnja 2025. godine do 14 sati.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom Natječaja detaljno su opisani u Uputama za prijavitelje na Javni natječaj za financiranje projekata i programa udruga za 2025. godine.

Razmatrat će se samo projekti koji su pravodobno prijavljeni, te koji u cijelosti zadovoljavaju formalne uvjete Natječaja.

(9) Sva pitanja vezana uz ovaj Natječaj mogu se postaviti isključivo elektroničkim putem, slanjem upita na adresu elektronske pošte: [zelenilo@zelenilo.hr](mailto:zelenilo@zelenilo.hr) uz naslov: **Javni natječaj za financiranje projekata udruga za 2025. godinu.**

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.